هوللاندیا-دا روتردام بلدیه بیناسینا، ایستانبولدا تؤره‌دیلن خاین ترور هوجوموندا حیاتینی ایتیرن‌لرین خاطره‌سی اوچون تورک بایراغی آسیلیب.
روتردام بلدیه‌سی‌نین سوسیال مئدیا حسابیندان پای‌لاشیلان آچیقلامادا ایستیقلال جاده سینده تؤره‌دیلن ترور آکتیندا حیاتینی ایتیرن‌لرین خاطره‌سینه بلدیه بیناسینا تورکیه بایراغی آسیلدیغی، بونونلا تورکیه-یه دستک و هم رایی لیگین گؤستریلدیگی قئید ائدیلیب.
آچیقلامادا: "روتردام بلدیه بیناسینا آسیلان تورکیه بایراغی یارییا ائندیریلدی. اورییمیز ایستانبول هوجوموندا حیاتینی ایتیرن‌لر و عائله‌لری ایله بیرلیکده‌دیر".
